open-index/open-wikipedia-markdown huggingface dataset:
Abba P. Lerner

**Abba Ptachya Lerner** (28. lokakuuta 1903 – 27. lokakuuta 1982) oli yhdysvaltalainen keynesiläinen taloustieteilijä. 

Lerner syntyi lokakuussa 1903 Bessarabiassa (sijaitsee nykyään Ukrainassa ja Moldovassa). Hän kasvoi juutalaisperheessä joka muutti Isoon-Britanniaan kun hän oli kolme vuotta vanha. Lerner varttui Lontoon East Endissä. Kuusitoista vuotta täytettyään hän työskenteli koneistajana, opettajana heprealaiskoulussa ja yrittäjänä. Hän aloitti opiskelut 1929 London School of Economicsissa, jossa hän opiskeli Friedrich Hayekin alaisuudessa. Puolen vuoden jaksolla Cambridgen yliopistossa 1934–1935 hän tutustui Keynesiin. Lerner avioitui Alice Sendakin kanssa 1930 ja he saivat kaksi lasta, Marionin and Lionelin 1932.

Vuonna 1937 Lerner muutti Yhdysvaltoihin, missä hän ystävystyi älyllisten vastustajiensa Milton Friedmanin ja Barry Goldwaterin kanssa.

## Saavutukset
*Lernerin symmetriateorian mukaan tuontitulleilla voi olla sama vaikutus kuin vientitulleilla.

*Lernerin indeksi mittaa monopolivoimaa kysynnän hintajouston negatiivisena käänteislukuna.

*Lerner paransi Alfred Marshallin kaavaa, mikä tunnetaan Marshall-Lernerin periaatteena.

*Lerner kehitti markkinasosialismin mallia, joka poikkesi puhtaasta suunnitelmataloudesta. Se tuli tunnetuksi talouspolitiikan kolmantena tienä. 1960-luvulla Lerner alkoi ottaa etäisyyttä uransa alkuvaiheen näkemyksiin sosialismista.

*Lerner paransi Wilhelm Launhardtin laskelmia ulkomaankaupan vaihtosuhdeen vaikutuksista.

*Lerner oli mukana kehittämässä Lange-Lerner-Taylorin teoreemaa.

*Perustuen kokonaiskysynnän käsitteeseen ja chartalismiin Lerner kehitti funktionaalisen finanssin teorian jonka mukaan valtion tulisi verottaa ja kuluttaa vain ja ainoastaan täyttääkseen taloudenhoidolliset tavoitteet, kuten talouskasvun, täystyöllisyyden ja alhaisen inflaation. 

*Lerner kehitti NAIRUn käsitteen ennen Friedmania and Phelpsiä (1951). Hän kutsui sitä "alhaiseksi täystyöllisyydeksi" ja asetti sen vastakkain "korkean täystyöllisyyden" kanssa, joka oli maksimaalinen työllisyys joka oli saavutettavissa sovellettaessa funktionaalista finanssia. 

## Aiheesta muualla
*http://www.economyprofessor.com/theorists/abbalerner.php
*http://cepa.newschool.edu/het/profiles/lerner.htm 
*http://www.econlib.org/library/Enc/bios/Lerner.html
*http://www.levy.org/pubs/wp272.pdf
*http://books.nap.edu/openbook.php?record_id=4547&page=208
Hepatologia

**Hepatologia** eli **maksatautioppi** on maksaa ja sen sairauksia tutkiva lääketieteen ala. Perinteisesti se on kuulunut gastroenterologian piiriin. Maksasairauksiin erityisesti keskittynyttä lääkäriä nimitetään **hepatologiksi**. Esimerkiksi alkoholimaksasairaus tai virushepatiitti ja näihin liittyvät komplikaatiot voivat olla syynä hakeutua hepatologille. 

Hepatologisiin julkaisuihin kuuluu Euroopan maksatutkijoiden julkaisema tiedelehti *[[Journal of Hepatology]]*.

## Lähteet
Catherine Ashton

**Catherine Margaret Ashton**, Uphollandin paronitar Ashton (s. 20. maaliskuuta 1956) on brittiläinen poliitikko, joka oli ensimmäinen Euroopan unionin ulkoasioiden ja turvallisuuspolitiikan korkea edustaja, ”EU:n ulkoministeri”. Hän johti Euroopan ulkosuhdehallintoa 19.11.2009 – 1.11.2014. Hänet valittiin tehtävään marraskuussa 2009 viiden vuoden toimiajaksi.

Paronitar Ashton edustaa Britannian työväenpuoluetta. Ennen korkean edustajan tehtävää hän toimi runsaan vuoden ajan EU:n kauppakomissaarina ja sitä ennen johtotehtävissä Britannian parlamentissa. Catherine Ashton toimi ylähuoneen puhemiehenä ja kuningattaren neuvonantajien puheenjohtajana kesäkuusta 2007 lähtien, jolloin Gordon Brownin hallitus nimitti hänet tehtäviin.

Ashton opiskeli Lontoon yliopiston Bedford Collegessa ja suorittanut Bachelor of Science -tutkinnon sosiologiassa vuonna 1977.

Catherine Ashton syntyi Uphollandissa Lancashiressä. Hän asuu St Albansissa puolisonsa Peter Kellnerin kanssa. Heillä on kaksi yhteistä lasta.

## Lähteet

## Aiheesta muualla
Gail Stanton

**Brenda Stone** eli **Gail Stanton** (19. marraskuuta 1954 Memphis, Tennessee – 21. marraskuuta 1996 Memphis, Tennessee) oli yhdysvaltalainen malli. Hän oli high schoolissa cheerleader ja otti käyttöön nimen Gail Stanton aloittaessaan mallinuraansa, jotta ei olisi häpäissyt isäänsä, joka oli diakoni baptistikirkossa. 

Stanton nähtiin *[[Playboy]]ssa* ensi kertaa vuonna 1977. Kesäkuussa 1978 hän oli *Playboyn* "Playmate of the Month". Hän myös työskenteli Anheuser-Buschille ja teki PR-työtä vuoden 1982 Knoxvillen maailmannäyttelyä varten. Stanton seurusteli jonkin aikaa Elvis Presleyn kanssa. Hän teki hyväntekeväisyystyötä ja osallistui eläinaktivismiin.

Stantonilla oli rooli Dorian Walkerin ohjaamassa komediaelokuvassa *[[Maikat matalaksi]]* (*Making the Grade*, 1984).

Stanton kuoli suolitukoksen takia 42-vuotiaana.

## Lähteet
* Find A Grave: Gail Stanton 

## Aiheesta muualla
*
Nervous Norvus

**Jimmy Drake** eli **Nervous Norvus** (1912 – 24. heinäkuuta 1968) oli yhdysvaltalainen laulaja, joka tuli tunnetuksi humoristisella kappaleellaan "Transfusion" (1956). Se kertoo huolimattomista kuskeista, jotka jokaisen onnettomuuden jälkeen saavat siirtoverta. Lauluun on liitetty kolareita kuvaavia ääniä. Nervous Norvus oli itse toiminut trukkikuskina. Hänen muiden kappaleidensa joukossa ovat "Dig" ja "Ape Call".

Nervous Norvus kuoli kirroosiin. 

## Lähteet
Kirsi Ranto (albumi)

**Kirsi Ranto** on vuonna 1999 julkaistu tangokuningatar (1998) Kirsi Rannon debyyttialbumi. Levyn tunnettuja kappaleita ovat "Ciao Romero", "Jää" sekä "Pietariin".

## Kappaleet
# 
# 
# 
# 
# 
# 
# 
# 
# 
# 
# 
# 
#
Colt Army Model 1860

**Colt Army Model 1860** on Colt’s Manufacturing Companyn valmistama revolveri.

Malli 1860 suunniteltiin korvaamaan armeijan käyttämä Colt Dragoon -malli pienemmällä ja helpommin käsiteltävällä revolverilla. Aseen toinen mallinimi onkin Colt New Model Army. Se suunniteltiin kaliiperiin .44 (piipunreiän nimellishalkaisija oli siis 0,44 kertaa yksi tuuma) ja vuodesta 1861 sen rinnalle tuli .36-kaliiperinen versio. Epävirallinen mallinimi Navy (engl. *laivasto*) tuli .36-kaliiperisille aseille, joihin oli tehty purjelaiva-aiheisia koristekaiverruksia. Revolveriin oli mahdollista ostaa lisävarusteena tarvittaessa sormiruuvilla perään kiinnitettävä olkatuki, jolloin siitä tuli pistoolikarabiini. Aseen tähtäiminä on jyvä piipunsuussa ja iskuvasaran etuosaan viilattu hahlo.

Ase on mustaruutikäyttöinen ja yksitoiminen eli hana täytyy virittää jokaista laukausta varten erikseen liipaisimen vain laukaistessa aseen. Alkuperäinen ase ei käytä patruunaa. Patruunan sijaan jokainen panoskammio ladataan erikseen nallilla, ruutipanoksella ja luodilla. Nallia varten jokaisessa panoskammiossa on nallipiikki, johon nalli ladattaessa painetaan ja jota vasten iskuri lyö sytyttäen nallin joka puolestaan sytyttää ruutipanoksen. Ruuti ja luoti ladataan rullaan sen etupäästä ja piipun alla on aseeseen nivelöity latauspuristin jolla luoti saadaan puristettua tiukasti paikoilleen rullaan. Rullaa käännetään ladattaessa siten, että puristimen kohdalle tulee jokainen kammio vuorollaan. Latausta varten rulla vapautetaan lukituksestaan vetämällä hana puolivireeseen. Turvallisuussyistä nallit asetetaan paikoilleen nallipiikkeihin viimeisenä lataustoimenpiteenä.

Rullassa on kuusi panoskammiota ja hanaa viritettäessä vivusto kääntää järjestyksessä seuraavan kammion piipun linjaan, iskurin eteen. Rulla on irrotettavissa, mutta tämä toimenpide vaatii piipun irrottamisen revolverin rungosta, sillä piippu kiinnittyy kiilalla rullan akselin päähän.

Aseen varustukseen kuuluvat luotipihdit luotien valamiseksi. Lyötäessä valupihtien leikkuri auki varustukseen kuuluvalla pienellä vasaralla leikkurin reuna katkaisee valujäänteet eli luodin hännän pois. Aseeseen sai myös valmiita paperipatruunoita eli kartuuseja, joissa oli ohueen, nitrattuun paperiin käärittynä ruutilataus ja luoti. Kartuuseja käytti erityisesti armeija uudelleenlatauksen nopeuttamiseksi.

Asetta valmistettiin vielä kilpailijoiden tuodessa markkinoille patruunakäyttöisiä aseita, ja Army Model -aseita muunnettiin käyttämään patruunoita. Tehdas tarjosi muuntomahdollisuutta 1870-luvun alusta lähtien. Kaikkiaan mallia valmistettiin vuosien 1860–1873 välisenä aikana 200 500 kappaletta.

Aseesta on valmistettu jäljitelmiä eli replikoita mustaruutiammuntaa harrastavia varten.

## Lähteet
*
*
*
* 

### Viitteet
Begoña Palacios

**Maria Begoña Palacios Rios** (28. joulukuuta 1941 México – 1. maaliskuuta 2000 México) oli meksikolainen näyttelijä. Hän meni vuonna 1965 naimisiin Sam Peckinpahin kanssa. Suhde oli myrskyisä, sillä parin tiet erkanivat kolmesti. Parille syntyi Lupita-tytär. Palacios kuoli maksasairauteen.

Palaciosilla oli runsaasti elokuvarooleja varsinkin 1960-luvulla. Hän esiintyi myös televisiossa.

## Lähteet

## Aiheesta muualla
*
Hart-Sport

**Hart-Sport** on Suomen vanhin urheilujuoma, joka alun perin kehitettiin 1980-luvulla Hartwallin johdolla yhteistyössä. Juomaa saa nesteenä ja jauheena. Hart-Sport palautusjuomaa saa taas nykyisin hyvinvarustelluista päivittäistavarakaupoista 54 gramman jauhepussina sekä myös valmiina juomana 0,5 litran pulloissa. Myös erinäiset urheilukaupat myyvät myös isompia jauhesankoja, joista voi valmistaa 80 litraa valmista juomaa.

## Lähteet

## Aiheesta muualla
* Hart-Sport
Lauren Albanese

**Lauren Albanese** (s. 1. lokakuuta 1989 Jacksonville, Florida) on yhdysvaltalainen tennispelaaja. Parhaimmillaan hän on sijoittunut WTA-listan sijalle 158 kesäkuussa 2009.

Ammattilaisuran Albanese aloitti vuonna 2006. Albanese on voittanut uransa aikana kolme ITF-turnausta kaksinpelissä. Ensimmäinen voitto tuli vuonna 2006 Wichitassa, Kansasissa, toinen vuonna 2010 Poza Ricassa, Meksikossa, ja viimeisin vuonna 2013 Austinissa, Texasissa. Nelinpeliturnauksia ITF-tasolla Albanese on voittanut viisi. Ensimmäinen tuli vuonna 2007 Trivandrumissa, Intiassa, toinen vuonna 2008 El Pasossa, Texasissa, kolmas vuonna 2010 Poza Ricassa, neljäs vuonna 2012 Caracasissa ja viimeisin vuonna 2014 Santiago de Chilessä, Chilessä.

## Lähteet
Carly Gullickson

**Carly Gullickson** (s 26. marraskuuta 1986 Cincinnati, Ohio) on yhdysvaltalainen tennispelaaja. Parhaimmillaan hän on ollut kaksinpelissä WTA:n maailmanlistan sijalla 123 ja nelinpelissä sijalla 52. Nelinpelissä hän on voittanut kaksi WTA-tason turnausta.

Gullickson voitti vuonna 2009 Yhdysvaltain avointen sekanelinpelimestaruuden, parinaan Travis Parrott. Muutenkin Gullickson on menestynyt paremmin nelinpelissä: 18 ITF-turnausvoittoa, 2 WTA-turnausvoittoa, korkein sijoitus 52 ja Grand Slam-turnauksissa päässyt useasti pidemmälle, kuin kaksinpelissä.

## Lähteet
* 
### Viitteet
Gartner

**Gartner** on kansainvälinen tieto- ja viestintäteknologian alan tutkimus- ja konsultointiyritys, jonka pääkonttori sijaitsee Stamfordissa, Connecticutissa. Nimi GartnerGroup muuttui Gartneriksi vuonna 2001.

Gartner myy maa- tai maanosakohtaisia markkinatietoja ja konsultointipalveluita. Sen julkistamia lukuja seurataan lehdistössä tarkkaan.

Suomessa, Venäjällä, Baltian maissa ja Ukrainassa Gartnerin palveluita edusti vuoden 2014 kesäkuuhun asti suomalainen Market-Visio Oy. Gartner osti Marketvision kesäkuussa 2014.

## Lähteet

## Aiheesta muualla
* http://www.gartner.com
* http://www.marketvisio.fi
Marketvisio

**Marketvisio** perustettiin vuonna 1987. Yritys oli vuoteen 2014 asti Antti Keinon ja Tuomas Partasen omistama suomalainen ICT-alaan keskittyvä konsultointi- ja tutkimuspalveluyritys.

Marketvisio toimi Gartnerin edustajana Suomessa vuodesta 1989 alkaen, sekä myöhemmin myös Baltiassa, Venäjällä ja Ukrainassa. Gartner osti yrityksen vuonna 2014, jolloin viralliseksi nimeksi tuli Gartner Finland Oy . 

## Lähteet

## Aiheesta muualla
* Marketvisio 
* Gartner
Ineos Grenadiers

**Ineos Grenadiers** on brittiläinen ammattipyöräilytalli, joka kilpailee maantiepyöräilyssä korkeimmalla UCI World Tour tasolla. Se perustettiin nimellä Team Sky 26. helmikuuta 2009 ja se aloitti kilpailemisen vuonna 2010. Vuosina 2009–2019 tallin pääsponsorina toimi brittiläinen teleoperaattori Sky. Keväällä 2019 tallin pääsponsoriksi tuli kemikaalialan yritys Ineos. Vuonna 2020 tallin nimeksi tuli Ineos Grenadiers, jonka tarkoituksena on mainostaa uutta Ineos Grenadier -maastoautoa. Tallin managerina toimii Dave Brailsford.

## Historia
### Team Sky
Team Skyn alkuperäinen tarkoitus oli rakentaa 25 miehen joukkue, jonka ydin koostuu Britannian pyöräilijöistä. Ensimmäiset kuusi kuskia, jotka valittiin talliin olivat kaikki brittiläisiä: Geraint Thomas, Steve Cummings, Chris Froome, Russell Downing, Ian Stannard ja Peter Kennaugh. 10. syyskuuta 2009, seuraavat 10 kuskia valittiin talliin. He olivat Edvald Boasson Hagen, Thomas Lövkvist, Kurt Asle Arvesen, Simon Gerrans, Juan Antonio Flecha, Kjell Carlström, John-Lee Augustyn, Greg Henderson, Lars Petter Nordhaug ja Morris Possoni. Chris Sutton valittiin myös talliin Garmin-Slipstreamistä.

Team Skyn ensimmäinen kilpailu oli Australian Tour Down Under tammikuussa 2010. Talli kilpaili kauden aikana myös muun muassa Ranskan ja Italian ympäriajoissa. Joukkue joutui keskeyttämään Espanjan ympäriajon, kun useiden joukkueen jäsenten sairastuttua joukkueen hieroja Txema Gonzales kuoli bakteeritulehdukseen.

Talli asetti tavoitteekseen vuonna 2010 saada brittiläinen voittaja Ranskan ympäriajolle viiden vuoden sisällä. Bradley Wiggins saavutti tavoitteen vuonna 2012, kun hänestä tuli ensimmäinen Isosta-Britanniasta kotoisin oleva Ranskan ympäriajon kokonaiskilpailun voittaja. Tavoite täyttyi toistamiseen, kun britti Chris Froome voitti Ranskan ympäriajon vuonna 2013. Froome voitti Ranskan ympäriajon myös vuosina 2015, 2016 ja 2017. Chris Froome voitti myös vuonna 2017 Espanjan ympäriajon ja 2018 Italian ympäriajon, jolloin hänestä tuli hallitseva mestari kaikissa Grand tour -ympäriajoissa samanaikaisesti. Froomelle annettiin myös jälkikäteen vuoden 2011 Espanjan ympäriajon voitto, koska alkuperäinen voittaja Juan José Cobo jäi kiinni dopingin käytöstä. Vuonna 2018 Team Skyn Geraint Thomas voitti Ranskan ympäriajon. 

### Ineos
2019 tallin nimeksi tuli Team Ineos ja kolumbialainen Egan Bernal voitti sen riveissä saman vuoden Ranskan ympäriajon. Team Ineoksen Tao Geoghegan Hart voitti Italian ympäriajon vuonna 2020 ja Egan Bernal vuonna 2021. Vuosina 2012–2019 Team Sky / Team Ineos voitti seitsemän kahdeksasta Ranskan ympäriajoista neljällä eri ajajalla, ja viisi muuta Grand Tour -kilpailua vuosina 2011–2021.

## Joukkueen kokoonpano
### 2025
Lähde: UCI

## Joukkueen johto 2022
Lähde: UCI

## Lähteet

## Aiheesta muualla

* Tallin kotisivut
Aleksandrovskoje (Pietari)

**Aleksandrovskoje** (, myös *Aleksandrovsk*) on historiallinen kaupunginosa Pietarin Nevan piirissä Venäjällä. Se sijaitsee kaupungin kaakkoisosassa Nevan vasemmalla rannalla.

Kaupunginosa on saanut alkunsa 1700-luvun alussa syntyneestä samannimisestä kylästä. 1700-luvun lopulta lähtien sinne rakennettiin teollisuuslaitoksia. 1800-luvun loppupuolella Aleksandrovskojesta muodostui työläisten asuinalue ja yksi Pietarin vallankumousliikkeen keskuksista. Vuonna 1901 se toimi Obuhovon lakkolevottomuuksien näyttämönä.

Paikkakunnalla asui 1800–1900-lukujen vaihteessa huomattava suomalaisyhdyskunta, jota varten Pyhän Marian seurakunta perusti koulun vuonna 1874. Eri aikoina siellä toimi myös suomalainen lukusali, rukoushuone, raittiusyhdistys ja osuuskauppa.

Vuonna 1917 Aleksandrovskoje liitettiin Pietarin kaupunkiin. Sen uudelleen rakentaminen alkoi 1920-luvulla. Nähtävyyksiä ovat Kolminaisuuden kirkko (Kulitsa ja pasha), Vladimir Štšukon ja Vladimir Gelfreihin suunnittelema konstruktivistinen Leninin kulttuuritalo (1927–1929, nykyään Troitski-kulttuurikeskus) sekä Nevskaja zastava -museo. Alueella sijaitsee Proletarskaja-metroasema.

## Lähteet

## Aiheesta muualla
* Aleksandrovskoje Pietari-tietosanakirjassa
Shaibu Amodu

**Shaibu Amodu** (18. huhtikuuta 1958 Edo – 11. kesäkuuta 2016 Benin City, Edo) oli nigerialainen jalkapallovalmentaja ja jalkapalloilija.  

## Pelaajana
Amodu pelasi urallaan Niger Tornadoesissa, muttei koskaan noussut maajoukkuetasolle. 

## Valmentajana
Valmennusuransa Amodu aloitti 1989 BCC Lionsissa, jonka hän luotsasi 1990 Afrikan cup-voittajien cupin mestariksi. Vuonna 1991 hän siirtyi El-Kanemi Warriorsin peräsimeen ja voitti seuran kanssa Nigerian cupin 1992.

Vuonna 1994 Amodu tuli ensimmäisen kerran Nigerian maajoukkueen päävalmentajaksi. Hänen pestinsä jäi eräänlaiseksi välivaiheeksi Clemens Westerhofin ja Jo Bonfreren välillä. Hän palasi tehtävään vuoden 1996 olympialaisten aikaan. Samaan aikaan hän valmensi eteläafrikkalaista Orlando Piratesia.

Huhtikuussa 2001 Amodu palasi maajoukkueen peräsimeen Jo Bonfreren irtisanomisen jälkeen. Vaikka hän onnistuikin luotsaamaan Nigerian MM-kisoihin 2002, johti kehno menestys Afrikan mestaruuskisoissa eroon helmikuussa 2002. 

Vuonna 2003 Amodu siirtyi Sharksin päävalmentajaksi ja voitti Nigerian cupmestaruuden. Nigerian maajoukkueen peräsimeen hän palasi huhtikuussa 2008  ja luotsasi maajoukkueen MM-kisoihin 2010.

Tammikuussa 2010 pelatuissa Afrikan mestaruuskisoissa Amodun luotsaama Nigeria palasi mitalikantaan neljän vuoden tauon jälkeen kukistamalla Algerian pronssiottelussa 1–0.  Pronssimitalit eivät kuitenkaan pelastaneet Amodua, vaan hänet vapautettiin jälleen tehtävästään, helmikuun alussa. Liitto perusteli eroa Amodun kyvyttömyydellä reagoida tapahtumiin pelin aikana.  Hän palasi liiton palvelukseen toukokuussa 2013 teknisen johtajan ominaisuudessa.  

Marraskuussa 2013 Amodu siirtyi Nigerian liitosta maan pääsarjassa pelaavan Bendel Insurancen tekniseksi johtajaksi. 

## Kuolema
Valitettuaan hieman aiemmin rintakipua Shaibu Amodu kuoli nukkuessaan 58-vuotiaana Benin Cityssä vain kolme päivää myöhemmin kuin maajoukkuevalmentajakollegansa Stephen Keshi samassa kaupungissa.

## Meriitit
* CAF Cup-voittajien Cup: 1990
* Nigerian FA cup: 1992, 2003
* Nigerian mestaruus: 2003
* Afrikan mestaruuspronssia: 2010

## Lähteet
Lesnoi (Pietari)

**Lesnoi** () on historiallinen kaupunginosa Pietarissa Venäjällä. Se sijaitsee kaupungin pohjoisosassa Pietari–Viipuri-radan varrella.

Vuonna 1811 paikalle siirrettiin Tsarskoje Selosta metsäopisto, josta myöhemmin muodostettiin metsäinstituutti ja nykyinen metsätekninen akatemia. Sen ympärille syntyi huvila-asutusta. Paikkakunnalla asui runsaasti suomalaisia käsityöläisiä, jotka kutsuivat sitä Lesnoiksi tai *Metsolaksi*.

Elokuussa 1879 Lesnoissa järjestettiin narodnikkien Zemlja i voljan neuvottelut, joiden tuloksena se hajosi lopullisesti Narodnaja volja ja Tšornyi peredel -järjestöiksi. Lokakuussa 1917 Lesnoin piirihallinnon rakennuksessa pidettiin Leninin johtama Venäjän sosiaalidemokraattisen työväenpuolueen keskuskomitean istunto, jossa valittiin johtoryhmä lokakuun vallankumouksen toteuttamista varten. Vuonna 1922 alue liitettiin Pietarin kaupunkiin. Metsäteknisen akatemian puiston ympärille rakennettiin 1950–1960-luvuilla asuinalue. Vuonna 1975 avattiin Lesnajan metroasema.

## Lähteet

## Aiheesta muualla
* Lesnoi Pietari-tietosanakirjassa
Lesnoi

**Lesnoi** voi viitata useisiin paikkakuntiin Venäjällä ja Valko-Venäjällä, mm:

* Lesnoi, kaupunkimainen taajama Kirovin alueella Venäjällä
* Lesnoi, historiallinen kaupunginosa Pietarissa Venäjällä
* Lesnoi, suljettu kaupunki Sverdlovskin alueella Venäjällä
* Lesnoje, kylä ja maalaiskunta Tverin alueella Venäjällä
Thomas (elokuva)

**Thomas** on suomalainen vuonna 2008 valmistunut elokuva. Elokuvan on ohjannut Miika Soini lopputyönään Taideteollisen korkeakoulun elokuva- ja lavastustaiteen osastolle. Elokuvan nimiroolissa esiintyy Lasse Pöysti, muissa rooleissa ovat muun muassa Pentti Siimes ja Mauri Heikkilä. Elokuvan ensi-ilta oli Sodankylän elokuvajuhlilla kesäkuussa 2008, minkä jälkeen sitä on esitetty muun muassa Cannesin ja San Sebastianin elokuvajuhlilla. *Thomas* perustuu norjalaisen Kjell Askildsenin novelleihin *Thomas F:n viimeiset julkiset tunnustukset*. Novellikokoelma on julkaistu suomeksi vuonna 1996.

## Juoni
Elokuva kertoo 80-vuotiaasta Thomaksesta (Pöysti) ja tämän yksinäisestä, eristyneestä elämästä pienessä asunnossaan. Juoni etenee hitaasti aina lopun yllätykseen saakka, kun Thomas kohtaa menneisyytensä.

## Lähteet
* YLE Kotikatsomo: Thomas.
Indispositiivinen riita-asia

**Indispositiivinen riita-asia** (, vastakohtaa merkitsevä etuliite ja *dis-pō'nere,* määrätä) on riita-asia, jossa ei ole mahdollista tehdä sovintoa asianosaisten kesken. Sen tuomioistuinkäsittelyssä noudatetaan virallisperiaatetta. Indispositiivinen riita-asia on tahdonvaltaisen riita-asian vastakohta. Virallisperiaate tarkoittaa, ettei yksityinen asianosainen voi määrätä oikeudenkäynnin kulusta, vaan siitä päättää viranomainen ja oikeudenkäynnin alettua tuomioistuin. Virallisperiaatteen vastakohta on määräämisperiaate eli dispositiivinen periaate, jolloin tuomioistuin noudattaa asianosaisen tahtoa siinä, haluaako hän ryhtyä vai olla ryhtymättä oikeudelliseen prosessitoimeen. Indispositiivisessa riita-asiassa oikeudenkäynnin kulusta määrää siis viranomainen, ei asianosainen, sillä tällaiseen asiaan liittyy merkittävä julkinen intressi.

Indispositiivisia riita-asioita ovat esimerkiksi isyysjutut ja lapsen huoltoa koskevat asiat. Tällaisissa jutuissa oikeudenkäynnin prosessinjohto edellyttää tuomioistuimelta huomattavaa aktiivisuutta. Vaikka jutuissa noudatetaan pääsääntöisesti virallisperiaatetta, vastaa asianosainen ensisijaisesti tarvittavan oikeudenkäyntiaineiston esittämisestä. Tuomioistuin valvoo tällöin, ettei julkista intressiä loukata eikä yksityisoikeudellisia normeja kierretä. Jotkin riita-asiat ovat niin sanottuja *sekajuttuja,* joissa indispositiivisen päävaatimuksen (esimerkiksi lapsen huolto) lisäksi esitetään dispositiivinen sivuvaatimus (kuten elatusapuvaatimus). Tällöin tuomioistuin joutuu soveltamaan samassa jutussa erilaisia normeja oikeudenkäynnin kohteeseen, aineistoon ja menettelyyn.

## Lähteet
Wegenerin granulomatoosi

**Wegenerin granulomatoosi** eli **granulomatoottinen polyangiitti** (GPA) on harvinainen sairaus, jonka IDC-10-koodi on M31.3. Se on vaskuliitti, verisuonitulehdus, johon sairastuu Suomessa viitisenkymmentä ihmistä vuosittain. Keskimäärin sairastuneet ovat 40-vuotiaita, mutta sairastuminen on mahdollista missä iässä tahansa. Sairaus voi vaikuttaa elimistöön laajasti. Tyypillisesti sen seurauksena vahingoittuvat ylähengitystiet, keuhkot ja munuaiset. Rajoittuneessa muodossaan sairaus ilmenee vain ylähengitysteissä. Usein tämä rajoittunut muoto edeltää sairauden laajalle levinneen, diffuusin muodon kehittymistä. GPA kuuluu ns. anca-positiivisiin vaskuliitteihin. Tauti ei ole tarttuva.  

GPA:n oireet ovat moninaiset. Tyypillisiä alkuvaiheen oireita ovat pitkään jatkuneet nenä, korva ja nieluoireet, joihin ei kuitenkaan pystytä liittämään infektiota. Muita oireita voivat olla keuhko-oireet, väsymys, iho-oireet, lihas- ja nivelsäryt sekä munuaisten vajaatoimintaan liittyvät oireet. 

Wegenerin granulomatoosin diffuusi muoto on vakava sairaus, joka aiemmin yleensä johti kuolemaan nopeasti, vain muutamassa kuukaudessa. Nykyisillä kehittyneillä hoidoilla ennuste on kuitenkin parantunut huomattavasti. Kymmenvuotisessa pitkäaikaisseurannassa eloon on jäänyt 85 prosenttia sairastuneista. 

Tulehdus esiintyy pienissä valtimoissa ja laskimoissa sekä hiussuonissa. Sairauden oireet ovat moninaiset. Usein esiintyy käheyttä, hengenahdistusta, artralgiaa, myalgiaa, yskää, mononeuritis multiplexia ja ihomuutoksia. Sairauden monesti aiheuttama munuaissairaus, glomerulonefriitti, voi yltyä niin vakavaksi, että sen aiheuttama munuaisten vajaatoiminta edellyttää dialyysihoitoa tai munuaisensiirtoa. Lisäksi nenään, korvaan, kurkkuun ja silmään kohdistuvat vauriot voivat olla leikkausta vaativia. 

Yksi noin 20&nbsp;000&ndash;30&nbsp;000 ihmisestä sairastuu tautiin.

Sairautta hoidetaan useilla lääkkeillä. Oireettomuuteen tähdätään suuriannoksisella glukokortikoidilla ja syklofosfamidilla. Uutena lääkkeenä käytetään myös Rituximabia, jolla on saatu lupaavia tuloksia taudin hoidossa. Oireettomuutta ylläpidetään vuosia kestävällä lääkityksellä, mm. atsatriopiinilla ja kortisonilla. Tyypillisesti potilaiden tilaa seurataan oireettomassa vaiheessakin säännöllisillä verikokeilla ja lääkärintarkastuksilla. Lääkityksen aikana ja erityisesti lääkityksen vähittäisen lopettamisen jälkeen taudilla on riski uusiutua (relapsi). Uusiutunut GPA pystytään kuitenkin usein hoitamaan lääkkeillä takaisin oireettomaksi. 

## Nimeämiskiista
Wegenerin granulomatoosin nykyään käytössä oleva taudinkuvaan perustuva lääketieteellinen nimi on granulomatoottinen polyangiitti. Syynä uudelle taudinkuvaan perustuvalle nimelle on taudin vuonna 1936 kuvanneen ja sille nimen antaneen saksalaisen Friedrich Wegenerin yhteys natsipuolueeseen .

Sairaus tunnettiin Wegenerin tautina tai Wegenerin granulomatoosina 1950-luvusta saakka. Wegenerin tausta aktiivisena natsina paljastui vasta hänen kuoltuaan. Hän oli liittynyt puolueeseen jo vuonna 1932, ennen natsien valtaannousua. Sairauden nimen muuttamisen puolesta onkin esitetty vaatimuksia.

## Lähteet
Aleksandrovskoje

**Aleksandrovskoje** voi tarkoittaa seuraavia asioita:

* Aleksandrovskoje, historiallinen kaupunginosa Pietarissa Venäjällä
* Aleksandrovskoje, kylä ja Aleksandrovskojen piirin keskus Tomskin alueella Venäjällä
Viola (juusto)

**Viola** on Valion rekisteröimä tavaramerkki. Ensimmäinen Viola-tuote oli voijuusto eli levitettävä sulatejuusto, joka tuli markkinoille vuonna 1934. Viola sulatejuustoa pakattiin vuosien saatossa folioon ja kartonkiin, pyöreään kartonkirasiaan, puu- ja lasipurkkeihin sekä lopulta muovirasiaan. Viola-nimellä markkinoitu juusto muuttui sittemmin tuorejuustoksi. Viola-tuotemerkillä on myyty myös valmiskeittoja. Viola-sulatejuuston tunnusmerkkinä ollut Viola-tyttö on koristanut Valion pakkauksia vuosikymmenten ajan.

Vuonna 2006 Valio uudisti Viola-brändiä Suomessa, ja Viola-tytön korvasi mainonnassa *Villa Viola* -talo ja pakkauksissa kukkakuosi. Samassa yhteydessä Suomen markkinoilta lopetettiin Viola-sulatejuustot, ja brändin alle siirrettiin Valion tuorejuustovalikoima  (entinen Valio Hovi).  Vuonna 2007 Valion feta nimettiin Viola-salaattijuustoksi  kreikkalaisen fetajuuston saatua EU:n alkuperämaasuojan. Nykyään Valio Violan tuotevalikoimaan kuuluu myös valmiita keittoja.

Viola-sulatejuustot lanseerattiin Neuvostoliitossa vuonna 1956. Venäjällä Viola-tyttö on edelleen käytössä, ja tuotevalikoimassa on nykyään sulatejuustojen lisäksi myös tuorejuustoja . Valio Viola oli sulatejuustojen markkinajohtaja sekä Pietarissa että Moskovassa vuonna 2009.

## Lähteet
Pentti Syrjä

**Pentti Heikki Syrjä** (14. lokakuuta 1919 Teisko – 25. elokuuta 2002 Kuopio) oli suomalainen upseeri, kenraalimajuri ja kirjailija. Hän toimi aktiivipalvelusaikanaan mm. Reserviupseerikoulun rehtorina.

Pentti Syrjä tuli ylioppilaaksi vuonna 1939 ja aloitti varusmiespalveluksensa juuri talvisodan edellä. Hän toimi jatkosodan aikana joukkueenjohtajana ja komppanianpäällikkönä Karjalan kannaksella sekä Lapin sodan aikana komppanianpäällikkönä. Hän haavoittui Kannaksella jatkosodan loppuvaiheissa. Käytyään Kadettikoulun hän toimi opetusupseerina ja esikuntatehtävissä eri joukko-osastoissa, Karjalan Jääkäripataljoonan komentajana vuosina 1965–1968, Reserviupseerikoulun johtajana vuosina 1968–1972 (virkavapaana 1971−1972) ja Savo-Karjalan sotilasläänin esikuntapäällikkönä vuosina 1972–1975 sekä komentajana vuosina 1975–1979, minkä jälkeen hän siirtyi eläkkeelle. Hänet ylennettiin kenraalimajuriksi vuonna 1975. Sotilasuransa aikana ja sen jälkeen Pentti Syrjä toimi aktiivisesti Sotainvalidien Veljesliitossa.

Pentti Syrjä nostatti vuonna 1986 kohun muistelmateoksellaan *[[Gruppa Finljandija]]*, jossa hän kuvasi kahden muun suomalaisen upseerin kanssa Frunzen sotilasakatemiassa Neuvostoliitossa viettämäänsä opiskeluvuotta 1971–1972. Pääesikunta oli yrittänyt estää teoksen julkaisemisen jo ennen sen ilmestymistä, koska sen katsottiin sisältävän sellaisia Neuvostoliittoon liittyviä tietoja, jotka olisi Suomen ja Neuvostoliiton naapurisuhteiden vuoksi ollut pidettävä salassa. Kirjan tultua julkisuuteen presidentti Mauno Koivisto esitti asiasta voimakkaan julkisen paheksuntansa sanoen mm., että *"maan edun parasta ymmärtämättömällä kenraalilla ei puolustusvoimien reservissä voi olla käyttöä*". Pentti Syrjä puolustautui sanoen kaikkien kirjassaan esittämiensä asioiden tulleen julki eri yhteyksissä jo aiemmin ja tulkitsi valtiovallan jyrkän reaktion osoitukseksi poliitikkojen ja puolustusvoimien yliherkkyydestä idänsuhteissa. Kirjamarkkinoilla *Gruppa Finljandija* nousi yhdeksi syksyn 1986 myyntimenestyksistä. 

Myös kahdessa muussa kirjassaan Pentti Syrjä käsitteli Suomen ja Neuvostoliiton suhteiden kannalta jossakin määrin arkoja aiheita: suomalaisten sotavankien kokemuksia Neuvostoliitossa sotien aikana ja Suomen armeijassa jatkosodan aikana palvelleiden suomensukuisten neuvostosotilaiden vaiheita.

## Teokset

* *Gruppa Finljandija – Neuvostokomentajan roolissa*. Porvoo: WSOY, 1986. .
* *Raskas jotos – Sotavankien kertomaa.* Porvoo: WSOY, 1987. .
* *Isänmaattomat – Heimosoturit jatkosodassa 1941–44.* Porvoo: WSOY, 1991. .

## Katso myös

* Suomettuminen

## Lähteet
* *"Upseerikunniaani on loukattu" – Pentti Syrjä paheksuu jyrkästi presidentin menettelyä.* Uusi Suomi 13.9.1986.
* *Kadettiupseerit 1920–2000*. Kadettikunta ry ja Upseeriliitto ry, Helsinki. .
Road to Revolution: Live at Milton Keynes

**Road to Revolution: Live at Milton Keynes** on Linkin Parkin konsertti, joka kuvattiin Milton Keynesissa 29. kesäkuuta 2008. Linkin Park konsertoi Euroopassa "Projekt Revolution" -kiertueella, jossa DVD taltioitiin. DVD sai nimen "Road To Revolution: Live at Milton Keynes" ja se julkaistiin marraskuussa 2008.

## Kappaleet

#
#
#
#
#
#
#
#
#
#
#
#
#
#
#
#
#
#

## Arvostelut
* Allmusic: 
* Imperiumi: 7/10
* Kerrang!: 

## Julkaisuhistoria

## Lähteet
VIVA

**VIVA** oli saksalainen musiikki-TV-kanava, jonka pääkonttori sijaitsi Berliinissä. VIVA:n omisti ViacomCBS. 

VIVA perustettiin Kölnissä vuonna 1993. VIVA:lla oli televisiokanavat myös Itävallassa, Sveitsissä, Puolassa ja Unkarissa. Lokakuussa 2009 kanava aloitti myös Britanniassa ja Irlannissa korvaten TMF-kanavan. VIVA lähetti lähinnä viihdeohjelmia ja musiikkivideoita nuoremmalle yleisölle. Viacom ilmoitti kesällä 2018 sulkevansa loput VIVA-kanavat vuoden loppuun mennessä. Saksan VIVA lopetti lähetystoiminnan 31.12.2018 klo 14:00 CET.

## Ohjelmia
Viva Germany lähetti muun muassa seuraavia ohjelmia:

* Club Rotation Dance Charts
* Family Guy
* Futurama
* Get the Clip
* Jersey Shore
* Loveline
* Neu
* Pimp My Ride
* Punk'D
* Retro Charts
* Skins
* The Dudesons in America
* VIVA Top 100

## Lähteet

## Aiheesta muualla
*Viva Germany & Austria 
*Viva Switzerland 
*Viva Polska 
*Viva Hungary
*Viva UK & Ireland
Audiodog (EP)

__NOTOC__
**Audiodog EP** on entisen Kiss-kitaristin, Bruce Kulickin EP-levy, joka julkaistiin 17. helmikuuta 2001. Albumin vastaavana tuottajana toimi säveltäjä Curt Cuomo. Albumia painettiin vain 1000 kappaletta, jotka numeroitiin.

## Kappaleet
# 
# 
# 
# 

## Kokoonpano
* Bruce Kulick – kitara, laulu
* Curt Cuomo – basso
* Brent Fitz – rummut

## Lähteet
Seikkailija Dora

**Seikkailija Dora** () on yhdysvaltalainen lasten animaatiosarja. Sarjassa tutkimusmatkailija Dora seikkailee yhdessä Nuuti-nimisen apinan kanssa. Sarja opettaa lapsille huumorin varjolla muun muassa englannin kieltä Suomessa, sen sijaan alkuperämaassa, jossa pääosin puhutaan englantia, on kielenä, jota viljellään pääkielen ohella, espanja. Suomessa sarjaa ovat esittäneet MTV3, Sub, C More Juniori, Nickelodeon/Nick Jr. ja Fox. 

## Lähteet
Audiodog

__NOTOC__
**Audiodog** on entisen Kiss-kitaristin, Bruce Kulickin esikoisalbumi, joka julkaistiin 23. lokakuuta 2001. Albumi menestyi hyvin listoilla ja sai suosiota myös Kiss-fanien keskuudessa. 

## Kappaleet
# 
# 
# 
# 
# 
# 
# 
# 
# 
# 
# 

## Muusikot
* Bruce Kulick – kitara, laulu
* Kurt Cuomo – basso, koskettimet
* Brent Fitz – rummut (kappaleet 1–9)
* Kenny Aronoff – rummut (kappaleet 10–11)

## Lähteet
Transformer (Bruce Kulickin albumi)

__NOTOC__
**Transformer** on Bruce Kulickin toinen studioalbumi, joka julkaistiin huhtikuussa 2003. Albumi menestyi yhtä hyvin kuin edeltäjänsä, ja myi kultalevyn verran.

## Kappaleet
Kaikki kappaleet säveltänyt Bruce Kulick.

# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 

## Lähteet
Milos Slavicek

**Milos Salavicek** (s. 1993) on tšekkiläinen haulikkoampuja ja nuorten maailmanmestari.

Salavicek voitti sekä henkilökohtaisen että joukkuekullan MM-kilpailuissa Mariborissa 2009 poikien sarjassa.
## Lähteet
*
1974 (albumi)

**1974** on Bruce Kulick, Mike Katzin ja Guy Boisin yhtyeen KKB:n kokoelma-albumi, joka sisältää harvinaisia kappaleita ja esiintymisiä Brucen uralta. Levyä painettiin 1000 kappaletta. Kulick ei itse laula albumilla. Vuonna 2015 albumista julkaistiin vinyylipainos.

## Kappaleet
# 
# 
# 
# 
# 
# 
# 
# 

## Lähteet
Renato Pasquali

**Renato Pasquali** (s. 31. heinäkuuta 1954 Jesolo) on italialainen koripallovalmentaja.

## Ura
Pasquali toimi vuodet 1989–1993 Ettore Messinan apuvalmentajana Virtus Bolognassa. Kaudella 1996–1997 hän oli Mike D'Antonin kanssa Benetton Trevison valmentajana. Ensimmäisen kerran hän toimi päävalmentajana Serie A2:ssa pelanneen Fulgor Libertas Forlìn valmentajana. Vuodet 2003–2006 Pasquali valmensi BC Kiovaa, jonka hän vei EuroChallengen finaaliin kaudella 2004–2005. Lisäksi hän on toiminut Pallacanestro Reggianan ja Virtus Bolognan päävalmentajana.

## Lähteet

## Aiheesta muualla
*Lega Basket Serie A
Jaakko Pasanen

**Jaakko Pasanen** (s. 6. marraskuuta 1978 Valkeakoski) on uransa lopettanut suomalainen jalkapalloilija. Hän oli pelipaikaltaan keskuspuolustaja.

Pasanen edusti Veikkausliigassa Valkeakosken Hakaa, jossa hän voitti Suomen mestaruuden kolmesti. Pasasen liigadebyytti tapahtui kesäkuussa 1996 ottelussa Vaasan Palloseuraa vastaan. Valkeakoskelta hän siirtyi Kuopion Palloseuraan kaudeksi 2003 ja sieltä Tampereelle ensin PP-70:n riveihin ja myöhemmin Tampereen Pallo-Veikkojen riveihin. Syksyllä 2009 Pasanen teki sopimuksen Tampereen Ilveksen kanssa.

## Saavutukset
* Suomen mestaruus 1998, 1999, 2000
** SM-pronssi 2002
* Suomen Cup 1997, 2002

## Aiheesta muualla
*Pasasen pelaajakortti Ilveksen sivuilla
*Pasanen Ilvekseen
*Pasanen Veikkausliigan sivuilla
Ruostumatonta rakkautta

**Ruostumatonta rakkautta** (*Heartbeeps*) on yhdysvaltalainen komedia vuodelta 1981 kahdesta robotista, jotka rakastuvat ja päättävät pärjätä omillaan. Elokuvan on ohjannut Allan Arkush, ja sen pääosia robotteina näyttelevät Andy Kaufman ja Bernadette Peters. Elokuva sisältää paljon John Williamsin musiikkia.

## Juoni

Val Com 17485 (Kaufman), robotti, joka suunniteltiin palvelijaksi käyttäen puumateriaaleja, tapaa Aqua Com 89045 -nimisen seurarobotin (Peters), jonka ensisijainen tehtävä on auttaa allasjuhlissa. Tehtaassa korjausta odottaessaan kaksi robottia rakastuvat ja päättävät karata. Suunnitelmansa toteuttaakseen he varastavat tehtaan pakettiauton. He alkavat etsiä paikkaa, jossa voisivat asua. He rakentavat pienen Phil-robotin, jota kohtelevat kuin lastaan ja saavat seurakseen myös mekaanisen standup-koomikon Catskillin. Crimebuster-robotti lähetetään karkulaisten perään, mutta romuliikkeen ihmisten avulla tarina päättyy onnellisesti.

## Näyttelijät

### Henkilökuntaa
* Theadora Van Runkle – neiti Petersin vaatteet
* Zoltan Elek – Aquan meikkaaja
* Vince Prentice – Valin meikkaaja
* Stan Winston – erikoisefektit

## Valmistuminen
Kuvaaminen aloitettiin kesäkuussa 1980, mutta yhdysvaltalaisten näyttelijöiden ammattiliiton Screen Actors Guildin lakon vuoksi kuvaukset keskeytettiin heinäkuussa. Lakko päättyi saman vuoden lokakuun alussa, ja kuvauksia päästiin jatkamaan.

## Vastaanotto
Vincent Canby kirjoitti elokuvasta, että se oli "sietämätön" ja "kauhean hienosteleva tarina". Koska elokuva ei myynyt hyvin, filmiyhtiöt hylkäsivät Andy Kaufmanin elokuvasuunnitelman *The Tony Clifton Story* omasta alter-egostaan Tony Cliftonista.

Kaufman tunsi, että elokuva oli niin huono, että hän pyysi henkilökohtaisesti anteeksi *[[The David Letterman Show]]ssa* ja lupasi vitsaillen korvata rahat jokaiselle, joka oli maksanut sen näkemisestä (joita ei siis olisi ollut kovin monta). David Lettermanin vastaus tähän oli, että jos Kaufman kerran tahtoi korvata, hänen "kannatti varautua kahdenkymmenen dollarin laskuun".

*[[Video-opas|Video-oppaassa]]* vuodelta 1994 Sam Inkinen sanoo elokuvan idean sopivan hyvin koko perheen katsottavaksi ja antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Palkinnot ja ehdokkuudet
Elokuvan maskeeraaja Stan Winston sai parhaan maskeerauksen Oscar-ehdokkuuden.

## Lähteet

## Aiheesta muualla
* 
* Heartbeeps  TheMakeupGalleryssa
* Heartbeeps BadMovies.org:ssa
Sergei Svetlov

**Sergei Svetlov** (s. 17. tammikuuta 1961 Penza, Venäjän SFNT, Neuvostoliitto) on entinen venäläinen jääkiekkoilija. Svetlov voitti jääkiekon olympiakultaa vuonna 1988.

Oikeana laitahyökkääjänä pelannut Svetlov pelasi 154 maaottelua Neuvostoliiton jääkiekkomaajoukkueessa. Svetlov pelasi Moskovan Dynamossa 372 liigaottelua Neuvostoliiton sarjassa. Svetlov on pelannut ja valmentanut Saksassa ja hänellä on Saksan kansalaisuus. Hänet valittiin Neuvostoliiton jääkiekkoilun kunniagalleriaan vuonna 1988.

## Aiheesta muualla
Chidlovskin sivuthttp://www.chidlovski.netenglanniksi
Andrei Lomakin

**Andrei Lomakin** (3. huhtikuuta 1964, Voskresensk, Neuvostoliitto – 9. joulukuuta 2006, Detroit, Yhdysvallat) oli  neuvostoliittolainen jääkiekkoilija. Philadelphia Flyers varasi Lomakinin 7. kierroksella vuonna 1991.
Lomakin liittyi Flyersin joukkueeseen heti seuraavana syksynä ja pelasi kaksi täyttä kautta joukkueessa ennen kuin Florida Panthers kaappasi hänet kesän 1993 laajennusdraftissa. Floridassa Lomakin pelasi kaksi kautta ja teki sitten syksyllä 1995 sopimuksen Sveitsin liigan Fribourg-Gottéroniin. Yhden Sveitsissä pelatun kauden jälkeen Lomakin siirtyi pelaamaan Saksaan. Hän pelasi puolitoista kautta Eisbären Berliinin joukkueessa ja lopetti kauden 1996-1997 Frankfurtissa. Tämä kausi jäi myös hänen viimeisekseen.

Lomakin oli voittamassa pronssia vuoden 1982 alle 18-vuotiaiden EM-kisoissa Ruotsissa sekä kultaa alle 20-vuotiaiden MM-kisoissa niinikään Ruotsissa vuonna 1984. Aikuisten arvokisoissa Lomakin voitti MM-pronssia vuonna 1991 ja Olympia kultaa Calgaryssa 1988.

Hän kuoli 2. joulukuuta 2006 pitkällisen sairauden jälkeen.
University of East Anglia Climatic Research Unit

**Climatic Research Unit** (CRU) eli (suom. *ilmastontutkimusyksikkö*) on osa englantilaista Itä-Anglian yliopistoa ja brittilehdistö mainitsee sen yhtenä johtavista ilmastomuutosta tutkivista tutkimuslaitoksista.

Yksikkö perustettiin 1972 yliopiston ympäristötieteiden laitoksen alaisuuteen Itä-Angliaan Norwichiin ilmastotutkija Hubert H. Lambin (1913–1997) johdolla. Vuodesta 1998 lähtien yksiköä on johtanut, ensin jaetusti (1998–2004) ja sitten yksin, professori Philip D. Jones.

Yksikössä työskenteli 2009 kolmisenkymmentä tutkijaa, ja sen toiminta on lähes yksinomaan ulkopuolisen rahoituksen varassa. Rahoittajia ovat eri yhteisöt ja järjestöt, ministeriöt ja hallitustenväliset elimet, kuten myös kaupan ja teollisuuden alan yritykset. Vielä vuonna 2007 yksikön 15 hengestä vain kolmen palkan maksoi kokonaan yliopisto.

Tutkimuslaitos on saanut osakseen kritiikkiä kieltäydyttyään luovuttamasta raporttiensa pohjana olevaa dataa muun muassa CRU:ta arvostelevalle Stephen McIntyrelle. Ilmastoskeptikot ovat väittäneet tutkimusyksikön pantanneen jo vuosia tutkimustietoa ja estäneen muita tutkijoita pääsemästä tarkastelemaan laitoksen ilmastoaineistoa.

## Marraskuun 2009 tapahtumat
Internetiin levisi 19.–20. marraskuuta 2009 CRU:hun kohdistuneen krakkeroinnin seurauksena yli tuhat sähköpostia ja kolme tuhatta asiakirjaa. Yliopiston edustajat vahvistivat tietomurron, mutta eivät vielä pystyneet kertomaan, kuinka iso osa aineistosta oli aitoa.

Useat tutkijat ja muut viestien lähettäjät ja vastaanottajat vahvistivat omien viestiensä olevan aitoja. Keskustelupalstoilla viesteistä esiteltiin osia, joiden väitettiin osoittavan tutkijoiden vääristelleen ilmastonmuutokseen liittyviä tutkimustuloksia. Pennsylvanian yliopiston professorin Michael Mannin mukaan verkkokeskustelijat irrottivat sanoja "täydellisesti asiayhteydestään saadakseen tyhjänpäiväisen keskustelun vaikuttamaan rikolliselta". Samaa mieltä oli myös NASAn tutkija Gavin Schmidt.

Teon ja sen ajoituksen syynä arveltiin olleen Kööpenhaminan ilmastokokous joulukuussa 2009.

Riippumattomissa tutkimuksissa CRU:n toiminta todettiin rehelliseksi, mutta CRU sai moitteita siitä, ettei kaikkea tietoa oltu jaettu tietoja pyytäneille.

## Lähteet

## Aiheesta muualla
*Climatic Research Unit
Suuri autopuhallus

**Suuri autopuhallus** () on vuonna 1977 ilmestynyt yhdysvaltalainen komediaelokuva, jonka ohjasi Ron Howard. Se oli Howardin ensiohjaus. Elokuvan pääosissa olivat Howard itse Sam Freemanina sekä Nancy Morgan Paula Roversina. 

## Juoni

Kaksi nuorta rakastavaista, Sam Freeman ja Paula Powers, tahtovat mennä naimisiin Las Vegasissa. Kun Paula esittelee Samin vanhemmilleen, he kiistelevät tyttärensä päätöksestä: heidän mielestään tytölle parempi sulho olisi vauraan perheen poika Collins Hedgeworth (Paul Linke). Paulan vanhemmat ovat myös rikkaita, ja hänen isänsä, Bigby Powers (Barry Cahill), suunnittelee uraa kuvernöörinä. He luulevat, että Sam nai Paulan rahan takia ja kutsuvat häntä onnenonkijaksi, jonka Paula raivokkaasti kiistää.

Sam heitetään ulos ja Paula lähetetään huoneeseensa. Hän pakenee ikkunan läpi, varastaa vanhempiensa Rolls-Roycen, ottaa Samin kyytiin ja lähtee pois; tämä on karanneiden rakastavaisten tarinan alku räjähtävässä kulussa kohti Las Vegasia. Kun uutiset heidän lähdöstään leviävät, muutamat lähtevät heidän peräänsä ja yrittävät pysäyttää pariskunnan.

Paulan isä Bigby aloitta jahdin helikopterillaan. Collins Hedgeworth jättää tallinsa ja alkaa jahdata rakkauttaan kuin hulluna. Collins soittaa TenQ-radioaseman DJ Curly Q. Brownille (Don Steele) ja tarjoaa 25&nbsp;000 dollaria sille, joka nappaa Paulan ja Samin. Jahdista tulee aina vain kaoottisempi, kun monet ihmiset yrittävät pysäyttää parin suuren palkkion toivossa. Suuri osa autoja kolaroi ja tulee varastetuksi, ja myöhemmin Collins Hedgeworthista tarjotaan 25&nbsp;000 dollaria, koska hänet on etsintäkuulutettu hänen varastettuaan auton.

Hyvin monien autojen seuratessa heitä Paula ja Sam kääntyvät pienelle maantielle yrittäen eksyttää takaa-ajajansa. Sam tahtoo mennä muualla naimisiin, mutta Paula on yhä Vegas-häiden kannalla. Paulan isä lähestyy paria soittamalla, mutta Paula ei tahdo kuunnella isäänsä. Kun pari saapuu Las Vegasiin Sam alkaa kyseenalaistaa Paulan syitä karata hänen kanssaan ja sitä, onko naisen syy vilpitön ihastuminen häneen vai tahto ärsyttää isäänsä. Paula vakuuttelee haluavansa naimisiin Samin kanssa.

Jahti saa näkyvyyttä tiedotusvälineissä ja kamerat alkavat seurata takaa-ajajia. Takaa-ajavat autot alkavat hajottaa toisiaan, ja seuraa valtava ketjukolari. Rolls-Royce hajoaa täysin, mutta Paulan ja Samin onnistuu paeta. Lopulta he onnistuvat myös pääsemään naimisiin.

## Tuotanto
Elokuvan budjetti oli 602&nbsp;000 dollaria. Sitä kuvattiin Victorvillessä ja sen lähistöllä Kaliforniassa. Roger Corman oli johtava tuottaja Rance Howardin kanssa. Howard myös kirjoitti tarinaa Ron Howardin kanssa.

## Vastaanotto
Elokuva oli taloudellinen menestys, ja se tuotti yli 15 miljoonaa dollaria lipputuloja. Elokuvasta tehtiin DVD-versio vuonna 1999 ja se tehtiin uudelleen vuonna 2006.

*[[Video-opas|Video-oppaassa]]* vuodelta 1994 Sam Inkinen sanoo *Suurta autopuhallusta* liian tavanomaiseksi autovarashurjasteluksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Näyttelijät

## Lähteet

## Aiheesta muualla
*
Etelä-Korean ympäristöpolitiikka

Tämä artikkeli kertoo **[[Korean tasavalta|Etelä-Korean]] [[ympäristöpolitiikka|ympäristöpolitiikasta]]**. 

__notoc__
## Metsäpolitiikka
Eteläkorealaisella Shinmoorim-yhtiöllä on sellu- ja/tai plantaasisuunnitelma Kiinassa. Korindo-ryhmällä on sellusuunnitelmia Indonesiassa.

## Energiapolitiikka

Etelä-Korea oli maailman neljänneksi suurin öljyntuoja vuonna 2007, jolloin 97 % maan energiasta koostui fossiilisen energian tuonnista. Germanwatchin mukaan vuonna 2008 Etelä-Korean osuus maailman hiilidioksidipäästöistä oli 1,70 % (9. sija), energiankulutuksesta 1,84 % ja väestöstä 0,74 %. 

## Katso myös
* Kestävä kehitys alueittain ja maittain

## Lähteet
Roman (kaupunki)

**Roman** () on kaupunki Itä-Karpaattien vuoriston keskellä Moldaviassa, Itä-Romaniassa. Kaupunki sijaitsee Neamțin piirikunnassa 45 kilometriä itään Piatra Neamțin kaupungista. Vuonna 2011 siellä oli noin 50&nbsp;700 asukasta.

## Lähteet

## Aiheesta muualla
Seljanka

**Seljanka** (), myös **soljanka** (), on venäläinen keitto. Keitto mielletään Suomessa usein kalakeitoksi marsalkka Mannerheimin mieliruokiin kuuluneen kalaseljankan mukaan, mutta sen voi tehdä myös lihasta, sienistä, kuten tateista ja herkkusienistä tai makkarasta. Keitto maustetaan tomaattimurskalla. Siihen lisätään happamuutta ja suolaa maustekurkun tai sienien säilöntäliemellä, hapankaalilla, kapriksella, oliiveilla tai sitruunalla. Valmiiseen keittoon voidaan lisätä myös smetanaa.

*Soljanka* on keiton nimen vanhempi muoto, joka on luultavasti muodostettu suolaa merkitsevästä sanasta *sol*. 1700-luvulla Pietarin hienosto alkoi kutsua keittoa *seljankaksi* sanan *selski*, 'maalainen' mukaan. "Moskovan soljanka" on toinen ruoka: se tarkoittaa kalapannua, joka on kypsytetty haudutetun kaalin kanssa.

## Lähteet
Fröken B

**Ulrika Verna Marika Broberg** (s. 27. toukokuuta 1982 Ulricehamn) tunnetaan paremmin taiteilijanimellään **Fröken B** on ruotsalainen hip hop -artisti. Hän kuuluu Meldeahin kanssa Silversystrar -nimiseen hip hop/soul -duoon, jonka kanssa hän on julkaissut kolme CD:tä. Fröken B on julkaissut myös kaksi sooloalbumia. Tällä hetkellä Fröken B asuu Göteborgissa.

## Diskografia
*2006 – Poesi för de mina
*2003 – DagboksRap

## Aiheesta muualla
* Virallinen blogi 
*
Merja Kasoi

**Merja Maarit Anneli Kasoi** (ent. *Ailus*, o.s. *Kasanen*, s. 24. maaliskuuta 1968 Espoo) oli Kevan (aik. Kuntien eläkevakuutus) toimitusjohtaja vuosina 2010–2013. Vuosina 2006–2009 hän toimi Julkis- ja yksityisalojen toimihenkilöliiton (Jyty) puheenjohtajana.

## Ura
Ailus valmistui oikeustieteen kandidaatiksi Helsingin yliopistosta vuonna 1994. Hän toimi vuosina 1994–1995 Omaisuudenhoitoyhtiö Arsenalin avustavana lakimiehenä ja vuodet 1995–1996 asianajotoimisto Norros oy:n ja 1996–1997 Teknisten liiton lakimiehenä. Hän johti vuosina 2000–2001 Oslossa toimivaa telealan valituslautakunta Teleklagenemndaa. Vuodet 2001–2004 Ailus oli Kunnallisen työmarkkinalaitoksen lakimies.

Jytyssä Ailus aloitti vuonna 2004 neuvottelupäällikkönä. Hän toimi tehtävässä vuoteen 2005, jolloin hänestä tuli edunvalvontajohtaja. Vuonna 2006 hänet valittiin liiton puheenjohtajaksi.

Puoluekannaltaan Ailus on keskustalainen. Hän oli keskustan kunnallisvaaliehdokkaana Helsingissä vuoden 2008 vaaleissa muttei päässyt valtuustoon.

### Kevan johdossa 2010–2013
Ailus toimi Kevan luottamustehtävissä vuodesta 2006 ennen nousemistaan sen johtoon. Vuosina 2006–2009 hän oli sijoitusneuvottelukunnan jäsen ja vuodesta 2009 hallituksen jäsen.

Tammikuussa 2010 Ailus aloitti Kevan toimitusjohtajana. Hänen edeltäjänsä, keskustalainen Markku Kauppinen oli eronnut tehtävästä vaalirahoituskohun takia vuonna 2009. Toimitusjohtajan valintaprosessi herätti keskustelua syksyllä 2009. Ailuksen vastaehdokkaana oli poliittisesti sitoutumaton Kevan varatoimitusjohtaja ja valtiovarainministeriön entinen budjettipäällikkö Timo Viherkenttä. Ailuksen valintaa arvosteltiin poliittisena päätöksenä, jossa hakijoiden pätevyyttä enemmän vaikuttivat puoluesidonnaisuudet.

Syksyllä 2013 Ailuksen työsuhde-edut herättivät huomiota. Ilmeni, että hän oli maksanut työsuhdeasunnostaan vuosien ajan liian vähän veroja. Myös hänen työsuhdeautonsa kanssa ilmeni epäselvyyksiä. Sen hankinnassa epäiltiin kierretyn hankintalakia, joka edellyttää yli 30&nbsp;000 euron suuruisten hankintojen kilpailuttamista. Luottamusta Ailukseen heikensi myös esiin tullut tieto, jonka mukaan hänelle oli maksettu vuosia perusteetta lapsilisiä Suomen lisäksi myös Norjasta.

Työsuhde-etujen epäselvyyksistä noussut kohu ja Kevan hallituksen luottamuksen menettäminen johtivat lopulta Ailuksen irtisanoutumiseen Kevan toimitusjohtajan tehtävästä 6. joulukuuta 2013. Ailuksen johtajasopimuksen mukainen eroraha oli vuoden palkka lomaetuineen eli reilut 300&nbsp;000 euroa.

## Lähteet

## Aiheesta muualla
* Karisto, Ilkka: Kevan potkut saanut johtaja Merja Ailus puhuu suunsa puhtaaksi HS.fi. 4.10.2014.